Túrakód: V002\_01 / Táv.: 4 / Frissítve: 2019-01-21

Túranév: Szentes / Ismerkedés a Kurcával / alsószakasz #1

Leírás:

Elhagyva a városközpontot, egy 4 km-es evezés bepillantást enged a túrázónak a Kurca „vadvilágába”.

Kiindulási pontunk a Dózsa-ház mellett található móló *(24,5 cskm)*,   
*(up.: 000iep)*.

Innen lefelé, a boltíves-híd irányában indulunk (az alsó szakasz minden vízszintnél járható).

A hidat 2012-ben szélesítették ki és újították fel *(24,4 cskm)*. Átevezve alatta, majd elhagyva a különleges vízi szökőkutat, az Eszperantó híd *(24,3 cskm)* következik. Szerkezete acél cölöpökön nyugszik.

Kissé távolabb kiszélesedik a „folyó”, és élővilága is gazdagabbá válik. Évszaktól függően kisebb-nagyobb vízi szárnyasokat, mocsári teknősöket, színes repülő rovarokat, figyelhetünk meg közvetlen közelről, természetes környezetükben.

A kiöblösödő folyószakaszon található az Üdülőközpont mólója is   
*(j-part)*. Se itt, se a területhez tartozó partszakaszon ne szálljunk ki előzetes egyeztetés nélkül!

Ismét szűkebb és kanyargósabb rész következik: a kanyarulat végén érjük el az acélszerkezetű Kutató hidat *(23,6 cskm)*. Egy tó-szerű öbölhöz érkezünk, melynek kijárata kissé nehezebben fedezhető fel, viszont ott a legkeskenyebb a Kurca utunk során.

Ez kedvelt horgászhely. Legyünk tekintettel a horgászokra!

Kissé vadregényesebb szakaszon haladhatunk a Ilona-parti acélszerkezetű gyaloghídig *(22,4 cskm)*, *(up.: 001ford)*, ahol ismét kiöblösödik a Kurca.

Visszafelé már ismert vizeken evezhetünk a kiszálló pontig.

Ha nem rendelkezel előképzettséggel a program megvalósításához, igényelhetsz kormányos segítséget!   
Információ a 20/321-1693-as telefonszámon kérhető.

A kenuzást követően kiegészíthetjük programunkat.

A kiszállásunk helyszínének közelében található a Trianon emlékmű   
*(úp.: 041emlek)*.

Az út túloldalán, a Széchenyi Liget mélyén pedig felkereshetjük a titokzatos Csallány Gábor kiállítóhelyet *(úp.:040muze)*.

Feldolgozták: Virág Olga, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*